રાજસ્થાનની વાત કરીએ તો તેના બેટ્સમેનોમાંથી સંજુ સેમસનને બાદ કરતા બાકીના બેટ્સમેનો સદંતર ફેલ રહ્યાં છે. જોઝ બટલર છેલ્લી કેટલીક મેચોમાં સારા રન બનાવી રહ્યો છે. જીત મેળવવા માટે કેપ્ટન અજિંક્ય રહાણે, બેન સ્ટૉક્સ, રાહુલ ત્રિપાઠીએ બેટ વડે મોટી ઈનિંગ રમવી પડશે. બટલર પાસેથી પણ ટીમને વધુ એક સારી ઈનિંગની અપેક્ષા હશે. બોલિંગમાં જોફ્રા આર્ચર સારું પ્રદર્શન કરી રહ્યો છે પણ બીજા છેડેથી તેને પૂરતો સપોર્ટ મળી રહ્યો નથી. 11 કરોડથી વધુમાં ખરીદાયેલો જયદેવ ઉનડકટ પણ રાજસ્થાન માટે ખાસ પ્રદર્શન કરી શક્યો નથી.